Надежда Захариева
Ти и аз не сме…

chitanka.info

Ти и аз не сме ти и аз.

Ти и аз сме Мъжът и Жената.

Неподвластна на разума страст,

от която е жива Земята.

В звезден миг, миг — телата ни сбрал,

ти не мен, а Жената целуваш.

В безднен миг, нежността ни окрал,

не със теб — със Мъжа аз врагувам.

Но ни свързва природен канон…

Как да бъде човекът единен,

като в него са сбрани в едно

две враждуващи половини?…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.